ZMLUVA O DIELO
na prípravu a realizáciu prác uzavretá podľa § 536 a násl. Obchodného zákonníka.
1. Zmluvné strany

1.1 Zhotoviteľ:	 	Vladimír Monček 
			Pruské 408
	018 52  Pruské
	Bankové spojenie: CSOB, a.s.
	č. účtu: 0063561075/0900
	IČO: 41462815
	DIČ: 1041943694

1.2 Objednávateľ:	Obec Adamovské Kochanovce
			Adamovské Kochanovce 268
			913 05  Melčice-Lieskové
			Bankové spojenie: Primabanka a.s., 
	č. účtu: 0616896001/5600
	IČO: 00311405
	DIČ: 2021091325

2. Predmet zmluvy
2.1	Zhotoviteľ sa zaväzuje, že na základe ústnej dohody v rozsahu a za podmienok dojednaných v tejto zmluve pre objednávateľa vykoná Kompletnú opravu stroja PS – 12 s motorom T 1,2.  
2.2	Objednávateľ sa zaväzuje, že dokončené práce prevezme, zaplatí za jeho zhotovenie dohodnutú cenu a poskytne zhotoviteľovi dojednané spolupôsobenie.
2.3	Predmetom zmluvy je kompletná oprava PS – 12 s motorom T 1,2, ktorá zahŕňa:  opravu čerpadla – výmena hriadela, unášača, ložiska a obežného kola, uspavky, pretesnenie, výpust na zátku, úprava obalu čerpadla a sacej príruby, oprava rozvádzača vody: - gula ventilu, čap, gule, matica, pretesnenie, oprava chladiča, zátka, potrubie, hadica, pretesnenie: - úprava výfuku a vývevy, úprava rámu, tlaková trubka oleja, palivový kohút + filter, ovládanie plynu, demontáž a montáž stroja, zábeh + pretlakovanie stroja. 

3. Čas plnenia
4.1	Zhotoviteľ sa zaväzuje, že dodá objednávateľovi predmet plnenia podľa ods. 2.3 tejto zmluvy v termíne: do 2 mesiacov od podpísania tejto zmluvy a podpísania protokolu o prevzatí a odovzdaní stroja PS 12.
4.2	Zhotoviteľ pred odovzdaním diela je povinný objednávateľovi odovzdať všetky staré vymenené diely.
4. Cena a platobné podmienky
6.1	Cena za zhotovenie predmetu zmluvy o dielo – kompletná oprava PS – 12 s motorom 1,2.
       Cena predmetu diela :  	     993,00 Eur
       DPH 20 % : 			         0,00 Eur
       Cena spolu :		     993,00 Eur

V cene sú zahrnuté všetky náklady na zhotovenie prác, najmä všetky dopravné náklady súvisiace s obstaraním náhradných dielov, skladné, náklady spotrebovanej energie k realizácii diela, opatrenia bezpečnosti pri práci a požiarnej ochrany počas realizácie, poplatkov za likvidáciu odpadov. Zhotoviteľ prehlasuje, že cenová ponuka je kompletná a konečná, bola  vypracovaná na základe obhliadky predmetu diela.
6.2	Ak dôjde k zániku zmluvy z dôvodov na strane objednávateľa a to predovšetkým z dôvodu nedodržania času plnenia, nevzniká dodávateľovi nárok na úhradu vzniknutých nákladov.

6.3	Podkladom pre úhradu ceny bude faktúra, vystavená zhotoviteľom po splnení predmetu zmluvy v zmysle bodu 4.1. Faktúra bude splatná do 14 dní od jej odoslania objednávateľovi. 

7. Zodpovednosť za vady, záruka
7.1	Zhotoviteľ zodpovedá za to, že dielo je zhotovené podľa tejto zmluvy.
7.2	Záručná doba je 1 rok a začína plynúť odo dňa odovzdania diela objednávateľovi.
7.3	Zhotoviteľ sa zaväzuje odstrániť bezplatne oprávnené reklamácie /závady diela/ bez zbytočného odkladu, najneskôr však v lehote do 30 dní od uplatnenia reklamácie.

8. Zmluvné pokuty
8.1	Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,05% z dohodnutej ceny diela za každý deň omeškania.
8.2	Ak objednávateľ je v omeškaní so splnením peňažného záväzku, alebo jej časti, je povinný zaplatiť zhotoviteľovi úroky z omeškania vo výške 0,5% z nezaplatenej sumy za každý deň meškania.

9. Záverečné ustanovenia
9.1	Túto zmluvu je možné meniť len písomnými dodatkami.
9.2	Ak dôjde po uzavretí zmluvy k zmene záväzných podmienok, za ktorých bola zmluva uzavretá, zmluvné strany sa zaväzujú upraviť zmluvu vo všetkých ustanoveniach dotknutých touto zmenou.
9.3	Na predmet tejto zmluvy sa vzťahujú autorské práva zhotoviteľa.
9.4	Zmluva je vypracovaná v 2 vyhotoveniach, z ktorých každá strana dostane jedno vyhotovenie.
V Adamovské Kochanovce, dňa 2.5.2016

					                              
Objednávateľ                                                                                                     Zhotoviteľ